  Туспуктэм: ИА «Удмуртия» Майя Бывальцева Удмуртиын грипплы пумит вакцинаци куарусёнлэн нырысетӥ нуналъёсаз кутскоз. Прививкаез паласькись висён лек вӧлмон вакытозь, 1-тӥ толшорозь, пуктыны кулэ. Со сярысь элькунысь тазалыкез утёнъя министрлэн воштӥсез Марина Петренко Улосвылэн кивалтонъя центрлэн меӵак эфирез дыръя ивортӥз. « Пуэдъя югдур берло аръёсы уг вошъяськы. Ми 60 процентэзлы элькунын улӥсьёслы прививка пуктыны кулэ, со пӧлын черланы бадӟым кышкытлыко группалы. <…> Туннэ нуналлы милем кык вакцинаосты юнматӥзы ни – пиналъёслы но секытэн нылкышноослы «Ультрикс Квадри» но «Совигрипп» » Марина Петренко, Удмуртиысь тазалыкез утёнъя министрлэн воштӥсез Вакцинаос 1-тӥ куарусёнысен 30-тӥ шуркынмонозь вуозы шуыса чакламын. Эмъюм вуиз ке, сое эмъюртъёсъя люкозы, калыклы ивортозы но прививка пуктылыны кутскозы. Тодэ вайытом, Удмуртие коронавируслэсь ныре пазьгон вакциналэн нырысетӥ партиез вуиз. Тегъёс: пуэд грипп вакцина Удмуртия  